**ԱՄՓՈՓԱԹԵՐԹ**

**ԲՌՆԱԴԱՏՎԱԾՆԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»** **ՕՐԵՆՔԻ** **ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը¸**  **գրության ամսաթիվը, գրության համարը** | **Առաջարկության բովանդակությունը** | **Եզրակացությունը** | **Կատարված փոփոխությունը** |
| 1. | 2. | 3. | 4. | 5. |
|  | Առողջապահության նախարարություն 2018-08-17թ. թիվ  ԱԹ/11.1/11746-18 գրություն | Դիտողություններ և առաջարկություններ չկան: |  |  |
|  | Աշխատանքի և սոցիական հարցրեի նախարարություն  2018-08-20 թ. թիվ  ՄԹ/ԱԿ-1-2/11718-18 գրություն | Դիտողություններ և առաջարկություններ չկան: |  |  |
|  | Ֆինանսների նախարարություն  2018-08-30 թ. թիվ 01/11-1/15609-18  գրություն | Դիտողություններ և առաջարկություններ չկան: |  |  |
| 4. | Ազգային անվտանգության ծառայություն   |  | | --- | | 2018-08-24 |   թ. թիվ 11/784 | 1.Նոր լրացվող 14-րդ հոդվածի 1-ին մասը «Բռնադատվածի կամ» բառերից հետո լրացնել «մահապատժի դատապարտված, ինչպես նաև ազատազրկման ձևով պատիժը կրելիս կամ այդ պատիժը կրելուց հետո մահացած» բառերով` համապատասխան փոփո­խություններ կատարելով նաև նախագծի ամբողջ տեքստում: | Չի ընդունվել: | Բռնադատվածների մասին օրենքի 13-րդ հոդվածում առաջարկվող լրացումը նախատեսված է և նույն հոդվածը նշում է պարունակում այն մասին, որ մահապատժի դատապարտված, ինչպես նաև ազատազրկման ձևով պատիժը կրելիս կամ այդ պատիժը կրելուց հետո մահացած բռնադատվածի առաջին հերթի ժառանգները օգտվում են սույն օրենքի 6-րդ և 7-րդ հոդվածներով նախատեսված արտոնություններից, իսկ հետագա կարգավորումները վերաբերվում են այդ արտոնություններից օգտվելու համար տրվող վկայականի տրման գործընթացին, հետևաբար Նախագծի ամբողջ տեքստում առաջարկվող տեքստի կրկնության անհրաժեշտությունը բացակայում է: |
|  |  | 2.Նույն հոդվածի 2-րդ մասը լրացնել հետևյալ բովանդակությամբ նոր' «դ» և «ե» պարբերություններով.  «դ) անձնագիր կամ անձը հաստատող այլ փաստաթուղթ.»,  «ե) լուսանկար»: | Ընդունվել է: | Նախագծում կատարվել են համապատասխան փոփոխություններ: |
|  |  | 3.Օրենքի 1-ին հոդվածը լրացնել հետևյալ բովանդակությամբ նոր պարբերությամբ. «Բռնադատված չեն համարվում այն անձինք, ովքեր պատասխանատվության են ենթարկվել արտադատարանական մարմինների կողմից, սակայն նրանց վերաբերյալ գործերում կան հետևյալ արարքների կատարումը հիմնավորող բավարար ապացույցներ.  ա) Հայրենիքի դավաճանություն՝ թշնամու կողմն անցնելու, պետական կամ ռազմական գաղտնիք փոխանցելու, լրտեսության, տեռորիստական ակտի կամ դիվերսիայի կատարման ձևով.  բ) քաղաքացիական բնակչության և ոազմագերու նկատմամբ բռնի գործողությունների կատարում, ինչպես նաև Հայրենական մեծ պատերազմի ընթացքում Հայրենիքի դավաճանների և ֆաշիստական զավթիչների շրջանում նման գործունեություն իրականացնելու դրդչություն.  գ) սպանություններ, կողոպուտներ և այլ բռնի գործողություններ կատարելու նպատակով բանդիտական խմբերի կազմակերպում, ինչպես նաև այդ գործողություններին բանդիտական խմբավորման կազմում անձամբ մասնակցություն.  դ) զինվորական հանցագործություններ, խաղաղության, մարդկության և արդարադատության դեմ ուղղված հանցագործություններ:  Բացի այդ, արդարացման ենթակա չեն նաև այն անձինք, ովքեր գործել են Կարմիր բանակի, պարտիզանների և հւսկահիտլերյան զորքերի դեմ, բացառությամբ նրանց, ովքեր այնուհետև մասնակցություն են ունեցել գերմանաֆաշիստական զորքերի դեմ Կարմիր բանակի, պարտիզանական ջոկատների կամ Հակազդման շարժման շարքերում»: | Չի ընդունվել: | Սահմանադրության 66-րդ հոդվածի համաձայն հանցագործության համար մեղադրվողը համարվում է անմեղ, քանի դեռ նրա մեղքն ապացուցված չէ օրենքով սահմանված կարգով` դատարանի` օրինական ուժի մեջ մտած դատավճռով, հետևաբար արտադատարանական մարմինների կողմից պատասխանատվության ենթարկված անձանց վերաբերյալ գործերում առկա նյութերը բավարար ապացույցներ չեն կարող համարվել անձի իրավունքը առաջակրվող հիմքերով սահմանափակելու համար: |
|  |  | 4.Օրենքի 13-րդ հոդվածը «Մահապատժի» բառից առաջ լրացնել հետևյալ բովանդակությամբ նոր նախադասությամբ.  «Բռնադատվածների առաջին հերթի ժառանգներին վկայական տրվում է այն դեպքում, եթե բռնադատվածները դատապարտված են եղել մահապատժի, մահացել են ազատազրկման ձևով պատիժը կրելիս կամ այդ պատիժը կրելուց հետո»: | Ընդունվել է: | Նախագծում կատարվել է համապատասխան փոփոխություն: |
|  |  | 5.Գտնում ենք, որ Օրենքն ընդհանուր առմամբ վերանայման կարիք ունի և նպա­տակահարմար է այն իրականացնել՝ հաշվի առնելով ԱՊՀ մասնակից պետությունների, մասնավորապես՝ Ռուսաստանի Դաշնության, Ղազախստանի Հանրապետության և Բելառուսի Հանրապետության տվյալ ոլորտի օրենսդրությունը: | Ընդունվել է ի գիտություն: |  |
| 5. | Ոստիկանություն  2018-08-20թ. թիվ 01.3/24/507027-18 | Դիտողություններ և առաջարկություններ չկան: |  |  |
| 6. | Բարձրագույն դատական խորհուրդ 2018-09-06  թ. թիվ Ե-7041 | Դիտողություններ և առաջարկություններ չկան: |  |  |
| 7. | Գլխավոր դատախազություն  2018-09-11թ. թիվ  04/20/9872-18 գրություն | Առաջարկում ենք դիտարկել բռնադատվածին կամ նրա առաջին հերթի ժառանգին վկայական տալու հարցի քննարկման խորհրդակցական հանձնաժողովի կազմում ՀՀ դատախազության ներկայացուցիչ ընդգրկելու հնարավորությունը: | Ընդունվել է: | Նախագծում կատարվել է համապատասխան փոփոխություն: |
| 8. | Քննչական կոմիտե 2018-08-21 թ.  թիվ 01/22/10082-18գրություն | Նախագծի համաձայն բռնադատվածին կամ նրա առաջին հերթի ժառանգին համապատասխան վկայական տալու կամ վկայական տալը մերժելու մասին որոշումն ընդունում է արդարադատության ոլորտում Կառավարության քաղաքականությունը մշակող և իրականացնող նախարարը՝ հաշվի առնելով բռնադատվածին կամ նրա առաջին հերթի ժառանգին վկայական տալու հարցի քննարկման խորհրդակցական հանձնաժողովի եզրակացությունը, սակայն նման ձևակերպման արդյունքում Նախագծի լրացվող հոդվածում չի հստակեցվել այն դրույթը, թե արդարադատության ոլորտում Կառավարության քաղաքականությունը մշակող և իրականացնող նախարարը նշված որոշումն ինչ ժամկետում է կայացնում:  Ուստի իրավական որոշակիություն ապահովելու նպատակով, կարծում ենք, որ անհրաժեշտ է Նախագծում նախատեսել արդարադատության ոլորտում Կառավարության քաղաքականությունը մշակող և իրականացնող նախարարի կողմից նշված որոշման կայացման որոշակի ժամկետ: | Չի ընդունվել: | Կառավարության քաղաքականությունը մշակող և իրականացնող նախարարի կողմից վկայական տալու կամ վկայական տալը մերժելու գործընթացը վարչարարություն է, որն իրականացվում է Վարչարարության հիմունքների և վարչական վարույթի մասին օրենքով վարչարարության իրականացման ժամկետների համար նախատեսված կարգավորումներին համապատասխան: |
| 9. | Հատուկ քննչական ծառայություն 2018-08-20 թ. թիվ 18-6555գ-18 գրություն | Դիտողություններ և առաջարկություններ չկան: |  |  |